বিদায় শীত, ফেব্রুয়ারিতেই তাপমাত্রার পারদ ঊর্ধ্বমুখী

কলকাতা: আবহাওয়ার (Weather) খামখেয়ালিপনায়, নাভিশ্বাস উঠেছে রাজ্যবাসীর। কোনওসময় গরম (Temperatute), আবার দুদিন পরেই ঠান্ডা। ফলে সকালে রাস্তায় সোয়েটার শাল নিয়ে বের হলেও গলদঘর্ম হতে হচ্ছে মানুষকে। তবে শীত (Cold Wave) এবার পাকাপাকিভাবে বিদায় নিয়েছে বলেই জানাল আবহাওয়া দফতর (Alipur Weather Office)। ফেব্রুয়ারিতেই ক্রমশ তাপমাত্রার পারদ ঊর্ধ্বমুখী। আগামী কয়েক দিনে দুই থেকে চার ডিগ্রি সেলসিয়াস বাড়বে গরম। তবে নতুন সপ্তাহের মাঝামাঝি ফের দুই বঙ্গেই বৃষ্টির পূর্বাভাস রয়েছে। কলকাতার সর্বনিম্ন তাপমাত্রা ১৯.৮ ডিগ্রি। দিনের সর্বোচ্চ তাপমাত্রা ছিল ২৯.৫ ডিগ্রি।

হাওয়া অফিস বলছে, সোম ও মঙ্গলবার দক্ষিণবঙ্গে পরিষ্কার আকাশ। তাপমাত্রা আরও দুই থেকে চার ডিগ্রি সেলসিয়াস বাড়বে। মঙ্গলবারের পর আংশিক মেঘলা আকাশ। বুধবার থেকে বৃষ্টির (Rain) সম্ভাবনা  রয়েছে জেলায় জেলায়। শুক্রবার পর্যন্ত এই রকম আবহাওয়া চলবে।

আরও পড়ুন: আমেরিকার প্রাক্তন ফার্স্ট লেডি মিশেল ওবামা পুরুষ!

বৃহস্পতিবার বৃষ্টির পরিমাণ ও ব্যাপকতা বাড়তে পারে। বুধবার কলকাতা, উত্তর ও দক্ষিণ ২৪ পরগনা, পূর্ব মেদিনীপুর,  বাঁকুড়া এবং পূর্ব বর্ধমানে বৃষ্টি হবে।  বৃহস্পতিবার বৃষ্টি সম্ভাবনা রযেছে উত্তর ও দক্ষিণ ২৪ পরগনা, পূর্ব ও পশ্চিম মেদিনীপুর, বাঁকুড়া, পূর্ব ও পশ্চিম বর্ধমান কলকাতা, হাওড়া, হুগলিতে। কলকাতা এবং উত্তর ও দক্ষিণ ২৪ পরগনায় বৃষ্টি হবে শুক্রবার।

বৃহস্পতি ও শুক্রবার দার্জিলিং এবং কালিম্পংয়ে হালকা বৃষ্টির সম্ভাবনা। দার্জিলিঙের উঁচু পার্বত্য এলাকায় হালকা তুষারপাত হতে পারে। আগামী ২৪ ঘন্টায় দার্জিলিং ও সংলগ্ন পার্বত্য এলাকায় কুয়াশার আধিক্য চলবে। সোম এবং মঙ্গলবার পরিষ্কার আকাশ। পরে আবার মেঘলা। বুধবার থেকে শুক্রবারের মধ্যে বৃষ্টির সম্ভাবনা থাকবে দার্জিলিং এবং কালিম্পং দুই পার্বত্য জেলায়। হালকা বৃষ্টির পূর্বাভাস রয়েছে। উত্তরবঙ্গের সব জেলাতেই কুয়াশার সম্ভাবনা। ঘন কুয়াশার দাপট থাকতে পারে দার্জিলিংয়ের কিছু অংশে। ২০০ মিটার বা তার নিচে নামতে পারে। তবে হালকা থেকে মাঝারি কুয়াশা সম্ভাবনা উত্তরবঙ্গের বাকি জেলাতে। জলপাইগুড়ি কালিম্পং কোচবিহার আলিপুরদুয়ার উত্তর ও দক্ষিণ দিনাজপুর এবং মালদা তে হালকা থেকে মাঝারি কুয়াশা খুব সকালে।

দেখুন অন্য খবরঃ